ખૂબ ટૂંકા પગારમાં સરકારના વિવિધ યોજનાલક્ષી કામગીરીઓ સંભાળતી આંગણવાડીની કાર્યકરોને સરકાર દ્વારા પગારના નાણાં ન ચુકવવાતા આ કાર્યકરોના ઘરનું બજેટ પણ ખોરવાઈ ગયું છે. સરકારે વિવિધ યોજનાઓ અંતર્ગત આંગણવાડીના બાળકોને પોષણક્ષમ આહાર આપવાનું નક્કિ કરાયું છે. પરંતુ આહાર પેટે ચુકવાતા નાણાંને અભાવે આ સંચાલિકાઓ પોતાના ખિસ્સાના ખર્ચે સરકારની યોજનાઓને પાર પાડી રહી છે. જો કે આ મુદ્દે વિવિધ ઘટક કક્ષાએ કાર્યકરો દ્વારા પગારની માગણીઓ કરાતાં જિલ્લા સ્તરેથી ગાંધીનગર કક્ષાએ કાર્યકરોના પગાર અંગે રજૂઆતો કરાઈ હતી.